Diari Oficial de la Generalitat Valenciana


Sumari del DOGV 7363, del 18-09-2014 (2014/8454)

Informació pública de l'acord d'aprovació definitiva del projecte de reparcel·lació de la unitat d'execució UE Les Portelles.
-----------------------------------------------------------------------------------------------------------------------------

### Dades del document

Número de DOGV
:   7363

Data del DOGV
:   18-09-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/8454


Data del document
:   10-09-2014

Organisme emissor
:   Ajuntament de Sempere

Tipus de document
:   Anunci

Descriptors 

:   * Sempere
    * pla d'urbanisme
    * administració local

Informació pública de l'acord d'aprovació definitiva del projecte de reparcel·lació de la unitat d'execució UE Les Portelles. [2014/8454]  
Resolució d'Alcaldia número 37/2014  
  
Per Acord de Ple de data 3 de desembre de 2012, es va iniciar expedient de reparcel·lació de la unitat d'execució Les Portelles, i es va sotmetre a informació pública durant el termini de 20 dies, a comptar des de la publicació en el Diari Oficial de la Generalitat Valenciana publicat amb data 24 de gener de 2013, mitjançant anunci en el tauler d'edictes de l'Ajuntament i en el DOCV.  
Amb data 21 d'octubre de 2013 es va comunicar individualment i fefaentment als propietaris de drets afectats per l'actuació, requerint-los perquè s'exhibiren els títols i declararen la situació jurídica que afectaren les seues finques.  
Amb data 28 d'octubre de 2013, es va sol·licitar al Registre de la Propietat l'emissió de les certificacions de titularitat i de càrregues de totes les finques incloses en la unitat d'execució.  
Segons consta en el certificat de Secretaria de data 14 de juliol, en el període d'informació pública van ser presentades cinc al·legacions:  
S'han estimat parcialment les al.legacions presentades d'acord amb l'informe tècnic.  
S'ha notificat als interessats la resolució de les al·legacions.  
Examinada la documentació que l'acompanya, vist l'informe de Secretaria, i de conformitat amb el que establixen els articles 423.8 del Reglament d'Ordenació i Gestió Territorial i Urbanística aprovat pel Decret 67/2006, del Consell, de 19 de maig, i 21.1.j) de la Llei 7/1985, de 2 d'abril, Reguladora de les Bases del Règim Local, resolc:  
  
  
Primer. Aprovar la proposta de resolució emesa per l'informe de l'arquitecte municipal, segons el detall mencionat anteriorment.  
  
Segon. Aprovar el projecte de reparcel·lació de la unitat d'execució Les Portelles, amb les rectificacions conseqüència de les al·legacions estimades.  
  
Tercer. Notificar la present resolució als interessats i, una vegada ferma en via administrativa, atorgueu document públic que expresse el seu contingut, i a continuació inscrigueu-la en el Registre de la Propietat, facultant per a tot això l'alcalde.  
  
Contra la present resolució, que posa fi a la via administrativa, pot interposar alternativament o recurs de reposició potestatiu, en el termini d'un mes a comptar de l'endemà de la publicació d'aquesta notificació, davant de l'alcalde d'aquest Ajuntament de Sempere, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu, davant del Jutjat Contenciós Administratiu de València, en el termini de dos mesos a comptar de l'endemà de la recepció de la present notificació de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'optara per interposar el recurs de reposició potestatiu, no podrà interposar-se recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjuí que puga exercitar qualsevol altre recurs que estime pertinent.  
  
  
Sempere, 10 de setembre de 2014.- L'alcalde: Miguel Juan Vidal.